Nuwe lewe vir sonneblombedryf | Landbou
Mnr. Gert Ehlers op die voorblad van die Landbouweekblad van 26 April 1966.
'n Nuwe sonneblomsoort, Franslever sou na verwagting nuwe lewe in sonneblomboerdery blaas, is daar in Landbouweekblad se uitgawe van 26 April 1966 berig. Mnr. Gert Ehlers van die plaas Witbank in Devon het saam met die nuwe blom op die voorblad verskyn.
In 1966 het dié nuwe variëteit sy slag in die droogte gewys. Ehlers het maar net sowat 'n sak Franslever geplant. Die sonneblomme het drie weke lank in die son staan en sukkel en kwyn voordat goeie reëns uitkoms gebring het. Daarna het hulle weggespring en goed gevorder. Behalwe vir die nuwe sonneblom se gehardheid, het Franslever ook 10% meer olie as ander variëteite gelewer.
Nog 'n interessante artikel in hierdie uitgawe handel oor 'n wêreldrekordprys wat in 1966 in Suid-Afrika vir sybokhaar behaal is. Mnr. Abrie de Vries van die plaas Soetendalspoort het op 'n veiling in Port Elizabeth 'n baal kleinbokkiehaar vir R5 per baal behaal.
'n Tegnologiese deurbraak in die vorm van die eerste selfaangedrewe planter het ook in dié uitgawe verskyn. Volgens die bouers, mnre. A.J. Kruger en K. Toth, kon die werktuig so vinnig gewerk word as met drie gewone planters agter trekkers tesaam. Dit het tot 15 myl per uur in los grond behaal.